छत्तीसगढ़ में फिर नक्सली हमला, 3 जवान शहीद  
इस बार नक्सलियों ने सुकमा के भेज्जी पुलिस थाने को निशाना बनाया है। इस हमले में सीआरपीएफ के 3 जवान शहीद हो गए हैं।
छत्तीसगढ़ के दंतेवाड़ा में एक बार फिर नक्सली हमला हुआ है। इस बार नक्सलियों ने सुकमा के भेज्जी पुलिस थाने को निशाना बनाया है। इस हमले में सीआरपीएफ के एक हेड कॉन्सटेबल समेत 3 जवान शहीद हो गए हैं। यह घटना शनिवार सुबह 7 बजे की है।  पिछले 3 दिनों में छत्तीसगढ़ में नक्सली हमले की यह लगातार तीसरी घटना है। माओवादियों ने एक ऑडियो स्टेटमेंट जारी किया है। ये स्टेटमेंट 3 मिनट लंबा है। इसे सीपीआई माओवादी के प्रवक्ता गुडसा उसेंडी ने जारी किया है। इसमें उसने सुरक्षाबलों की तैनाती और मारे गए लोगों को सुरक्षाबलों पर हमले करने की वजह बताई हैं।